b'\n_START_ARTICLE_\nGra\xc5\xa1ka Gora poje in igra\n_START_SECTION_\nIzvedba\n_START_PARAGRAPH_\nStrokovna komisija izmed na razpis prijavljenih ansamblov izbere nastopajo\xc4\x8de. Vsak ansambel se na festivalu predstavi z dvema lastnima skladbama, od katerih je ena lahko tudi starej\xc5\xa1a, \xc5\xbee javno predvajana skladba, medtem ko mora biti druga obvezno \xc5\xa1e nikoli javno predvajana nova skladba ansambla, ki je tako prvi\xc4\x8d izvedena na samem festivalu._NEWLINE_Festival, ki poteka v avgustu, posname RTV Slovenija, ki ga nato v dveh delih predvaja v mesecu septembru. Po letu 1996 vsako leto na dan festivala pri zalo\xc5\xbebi Zlati zvoki izideta tudi festivalska kaseta in zgo\xc5\xa1\xc4\x8denka._NEWLINE_Festival na Gra\xc5\xa1ki Gori je mednaroden. Na njem so \xc5\xbee nastopili tudi ansambli iz Avstrije, Nem\xc4\x8dije, Italije, Hrva\xc5\xa1ke in Mad\xc5\xbearske.'